64430299f0dcd612b444e0879594b188
hvad er fremleje?
digura.dk
2021.43
<p>fremleje er, når en oprindelig lejer (fremlejegiver), selv udlejer lejemålet til en ny lejer (fremlejetager). der er således pludselig to lejeforhold: det mellem udlejer & lejer og det mellem fremlejegiver & fremlejetager.</p>
6f53827d405d128f9018dd6bbe345103
lejekontrakt
digura.dk
2021.43
<p>hvis der ikke indgås en lejekontrakt, er forholdet mellem fremlejegiver og fremlejetager underlagt lejelovens regler. hvis der udarbejdes en fremlejekontrakt, kan parterne fastsætte deres retsstilling mere præcist, og som de ønsker. dette bør anbefales i forhold til at parterne nemmere kan indrette sig, når retsstillingen er klart fastlagt. i tilfælde af tvister vil det også være en klar fordel, at man har aftalt vilkår, der regulerer lejeforholdet. du kan med fordel bruge typeformular a9 til din fremlejekontrakt.</p>
652380f2e1d5858063a7a36023d544d5
fremlejegiver hæfter
digura.dk
2021.43
<p>selvom du som fremlejegiver ikke længere bor i lejemålet, er det stadig dig, der er ansvarlig for lejemålet samt skal sørge for, at betaling af leje sker rettidigt. dette hænger sammen med ovenstående. du er som fremlejegiver nemlig stadig i et lejeforhold med din udlejer. det er således også dig, der over for udlejer hæfter ved eksempelvis fraflytning af lejemålet.</p>
bf84c260e733c13000bf20f16f13e53c
vælg din fremlejetager med omhu
digura.dk
2021.43
<p>eftersom det stadig er dig som fremlejegiver, der hæfter direkte over for udlejer, skal du også overveje, hvem du vil have som fremlejetager. egenskaber som troværdig, ærlig og generelt stille og rolig må være essentielle i denne sammenhæng.</p>
00601f98523d9f0bdba31356de3a2223
husleje
digura.dk
2021.43
<p>som fremlejetager skal du være opmærksom på, at huslejen ikke må overstige fremlejegivers egen husleje. fremlejegiver må nemlig ikke opnå fortjeneste ved at fremleje lejemålet. huslejen finder du i lejekontraktens § 3, hvis typeformular a9 er anvendt.</p>
54ab1f32fdb234e42a4bf439049c5738
depositum og forudbetalt leje
digura.dk
2021.43
<p>tjek endvidere at fremlejegiver ikke tager for meget i forudbetalt leje og depositum. fremlejegiver må maksimalt kræve svarende til 3 x husleje i depositum og 3 x husleje i forudbetalt leje.</p>
9831add7661a28ce2496e719098bc1ed
møbler
digura.dk
2021.43
<p>hvis du fremlejer lejligheden møbleret, er det en god idé at have skrevet dette i lejekontrakten. endvidere bør du aftale – for at sikre dig selv – at fremlejetager er erstatningsansvarlig, hvis noget skulle blive ødelagt.</p>
dffc097ec006b47339bf4f4a09f71c17
fraflytningssyn
digura.dk
2021.43
<p>hold et fraflytningssyn. sørg for at være sikker på, at der ikke er noget i lejligheden, der er misligholdt eller generelt mangler vedligeholdelse som følge af fremlejetagers adfærd i det lejede. det er bedre at afslutte lejeforholdet på denne måde end ved at du løbende finder ud af disse ting.</p>
e56ebba9fbec24c82dd069b62d397818
vedligeholdelsespligt
digura.dk
2021.43
<p>en god idé er at pålægge fremlejetager samme vedligeholdelsespligt, som du selv har. således er du dækket godt ind i forhold til ikke at hæfte for fremlejetagers skader, såfremt der skulle være nogle.</p>
fa908e16e163d3aaead0aa924a7b4322
tjek at fremlejeforholdet er lovligt
digura.dk
2021.43
<p>sørg for at fremlejegiver fremlejer lejemålet i overensstemmelse med reglerne om fremleje og at udlejer også har modtaget en kopi af lejekontrakten og således er klar over, at fremlejeforholdet finder sted.</p>
bd1cf5c86bb86f3f62b7dd46d2102710
lejekontraktens § 11
digura.dk
2021.43
<p>vi kan ikke sige det nok. tjek for guds skyld § 11 godt igennem, og vær helt sikker på, hvad du skriver under på. det kan blive omkostningsfuldt i sidste ende.<br />det er i § 11, at fremlejegiver kan pålægge dig yderligere forpligtelser og indskrænke dine rettigheder. vær dog opmærksom på at visse regler i lejeloven er ufravigelige, og således ikke kan fraviges ved aftale. disse vil i stedet være ugyldige, og kan således ikke gøres gældende over for dig som fremlejetager.</p>